Locomotiva FS E.414

La locomotiva FS E.414 a l'è 'na locomotiva elettrica derivàda de la trasformazion di locomotiv di ETR.500 monotension, dònca mìnga adatt ai lign de l'alta velocità ferroviaria. Hinn doperaa per el servizzi Frecciabianca.

 Storia 
In del magg 1992 a l'è ordinaa al consorzi TREVI on lòtt de 30 treni AV cont 60 locomotiv faa per la 3 kV CC. 

In del 1996, dopo la decision de doperà in su l'AV i 25 kV CA, hinn ordinaa àlter 30 treni AV cont 60 locomotiv, 'sta voeulta politension. In del 2002, per permett ai alter 30 treni de fonzionà in su la red AV, a hinn ordenaa alter 60 locomotiv per sostituì quej de prima.

Dal 2018, in prevision de la fin del servizzi Frecciabianca de sostitì cont l'InterCity, a hinn provaa i primm locomotiv in livrea InterCity.

Per trasà no 'sti locomotiv, ancamò giovin, a l'è staa deciduu l'adattament per i servizzi pregiaa a massim 200 km/h. I primm locomotiv modifegaa a hinn sortii in del 2007 e n'hinn staa modifegaa 59, degià che la E.404.112, coinvoeulta in d'on incident, a l'è stada cantonada prima.

 Caratteristich 
L'è 'na locomotiva monocabina fada per fonzionà cont i 3'000 V CC de la red standard italiana. El telar a l'è faa de azzal e la scocca de liga lingera, cont la testada aerodinamica in kevlar.

La supporta la ripetizion di segnaj a 9 codes.

In la trasformazion i rampitt e l'intercomunicant a hinn staa mittuu al nivell standard inveci che al nivell di ETR.500, per permett el cobbiament ai carrozz normai. L'è staa anca mittuu el SCMT e i sistema per alimentà l'aria condizionada e 'l rescaldament di carrozz. L'è stada anca mittuda a 200 km/h la velocità massima, per compatibilità cont i sò carrozz.

 Galleria di foto 

 Riferiment 
Locomotiva elettrica 3 kV CC E.414 
Ferrovie: arrivano le E.414 Intercity Giorno 

 Vos corelaa 
Treno FS ETR.500

 Alter progett 

414